జి. విజయరాఘవన్

గోవిందన్ విజయరాఘవన్ ఒక భారతీయ కార్డియాలజిస్ట్ (గుండె వైద్య నిపుణుడు). భారతదేశంలో మొట్టమొదటి టు-డైమెన్షనల్ (2D) ఎకోకార్డియోగ్రఫీ ప్రయోగశాలను ఆయనే స్థాపించారు. అతను తిరువనంతపురంలోని కిమ్స్ (KIMS) హెల్త్‌కేర్ వ్యవస్థాపకుడు, వైస్ చైర్మన్, అలాగే సొసైటీ ఫర్ కంటిన్యూయింగ్ మెడికల్ ఎడ్యుకేషన్ అండ్ రీసెర్చ్, కేరళకు అధ్యక్షుడిగా వ్యవహరిస్తున్నారు. వైద్య శాస్త్రానికి అతను చేసిన సేవలకు గాను 2009లో భారత ప్రభుత్వం  పద్మశ్రీ పురస్కారంతో సత్కరించింది. ఇండియన్ అకాడమీ ఆఫ్ ఎకోకార్డియోగ్రఫీ, ఇండియన్ కాలేజ్ ఆఫ్ కార్డియాలజీ,  కార్డియాలజికల్ సొసైటీ ఆఫ్ ఇండియా నుండి లైఫ్‌టైమ్ అచీవ్‌మెంట్ అవార్డులను అందుకున్నారు.

 ప్రారంభ జీవితం 
విజయరాఘవన్ 1942 సెప్టెంబరు 18న కేరళలోని కొల్లాం సమీపంలోని పెరుంపుజలో జన్మించారు. అతను తండ్రి సాహిత్య శిరోమణి ఎం.కె. గోవిందన్, ఒక సంస్కృత పండితుడు. తన ప్రాథమిక విద్యను ట్రావెండ్రం మోడల్ స్కూల్‌లో అభ్యసించారు. 1964లో తిరువనంతపురం వైద్య కళాశాల నుండి వైద్యవిద్యను పూర్తి చేసి, 1969లో జనరల్ మెడిసిన్‌లో MD పూర్తి చేశారు. అనంతరం వెల్లూరులోని క్రిస్టియన్ మెడికల్ కాలేజ్‌లో తన చదువును కొనసాగించి, 1973లో కార్డియాలజీలో డాక్టరేట్ (DM) పొందారు. అక్కడే అసోసియేట్ ప్రొఫెసర్‌గా తన వృత్తిని ప్రారంభించారు. 1976లో తిరువనంతపురం వైద్య కళాశాలకు తిరిగి వచ్చి, కేరళలో సాధారణంగా కనిపించే ఎండోమయోకార్డియల్ ఫైబ్రోసిస్ అనే గుండె జబ్బుపై పోస్ట్-గ్రాడ్యుయేట్ మెడికల్ స్కూల్, లండన్‌లోని బ్రాంప్టన్ హాస్పిటల్ సహకారంతో పరిశోధనలు కొనసాగించారు.

 వృత్తి జీవితం 
ఎండోమయోకార్డియల్ ఫైబ్రోసిస్‌పై విజయరాఘవన్ చేసిన పరిశోధనలు ఆ రంగంలో విప్లవాత్మకమైనవిగా పరిగణించబడతాయి. దక్షిణ భారతదేశంలోని పేద ప్రజలు ఆత్మహత్యకు ఉపయోగించే సెర్బెరా ఒడోల్లం (Cerebra Odollum) అనే మొక్క విషంపై ఆయన చేసిన పరిశోధనలు , దానికి చికిత్సా విధానాలను కనుగొనడంలో సహాయపడ్డాయి, అవి ఇప్పటికీ వాడుకలో ఉన్నాయి. 1983లో లాస్ ఏంజిల్స్‌లోని కాలిఫోర్నియా విశ్వవిద్యాలయం (UCLA)లో పనిచేయడానికి ఆహ్వానించబడ్డారు. అక్కడ డాప్లర్ ఎకోకార్డియోగ్రఫీలో మార్గదర్శక పరిశోధకులలో ఒకరిగా నిలిచారు. USA నుండి ఈ విషయంపై వచ్చిన మొదటి పుస్తకానికి సహ-రచయితగా వ్యవహరించారు (1985).

విజయరాఘవన్ భారతదేశంలో, విదేశాలలో కార్డియాలజీ ఉపాధ్యాయునిగా సుపరిచితులు. 1980లలో భారతదేశం అంతటా వైద్య విద్య కార్యక్రమాలను నిర్వహించడంలో ఆయన చేసిన కృషి ఫలితంగా, ఈ దేశంలో అత్యంత ప్రజాదరణ పొందిన కార్డియాలజీ పరీక్షగా 2-D ఎకోకార్డియోగ్రఫీ స్థిరపడింది. ప్రొఫెసర్‌గా, కార్డియాలజీ విభాగాధిపతిగా, విజయరాఘవన్ తిరువనంతపురం వైద్య కళాశాలలో దేశంలోనే అత్యంత ఆధునిక కార్డియాలజీ విభాగాలలో ఒకదాన్ని స్థాపించారు. ప్రపంచ ఆరోగ్య సంస్థ, భారత ప్రభుత్వం సహాయంతో, కేరళలోని పేద ప్రజలలో గుండెపోటు, దాని ప్రమాద కారకాలు చాలా ఎక్కువగా ఉన్నాయని ఆయన నిరూపించారు. ఆయన ఇండియన్ జర్నల్ ఆఫ్ క్లినికల్ కార్డియాలజీ (IJCC)కి ఎడిటర్-ఇన్-చీఫ్‌గా ఉన్నారు.

ఆయన రాయల్ కాలేజ్ ఆఫ్ ఫిజీషియన్స్ ఆఫ్ ఎడిన్‌బర్గ్, రాయల్ కాలేజ్ ఆఫ్ ఫిజీషియన్స్ ఆఫ్ లండన్ (FRCP లండన్), అమెరికన్ కాలేజ్ ఆఫ్ కార్డియాలజీ నుండి గౌరవ ఫెలోషిప్‌లను, అమెరికన్ హార్ట్ అసోసియేషన్ నుండి ప్రీమియర్ గోల్డెన్ హార్ట్ ఫెలోషిప్ను పొందారు. 2010లో తిరువనంతపురంలో జరిగిన IACCCON వార్షిక శాస్త్రీయ సమావేశంలో ఇండియన్ అసోసియేషన్ ఆఫ్ క్లినికల్ కార్డియాలజిస్ట్స్ ముఖ్య పోషకుడిగా ఎన్నికయ్యారు.

ఆయన సర్క్యులేషన్ , హైపర్‌టెన్షన్ జర్నల్స్ యొక్క భారతీయ ఎడిషన్‌ల ఎడిటోరియల్ బోర్డు సభ్యుడు. అలాగే కార్డియాలజికల్ సొసైటీ ఆఫ్ ఇండియా యొక్క ఎకోకార్డియాలజీ కౌన్సిల్ చైర్మన్‌గా ఉన్నారు. 1984 నుండి కేరళ విశ్వవిద్యాలయంలో కార్డియాలజీలో పిహెచ్‌డికి గైడ్‌గా కూడా వ్యవహరిస్తున్నారు.

 ప్రచురణలు 
విజయరాఘవన్ భారతదేశంలో, విదేశాలలో అనేక పత్రాలు, కథనాలు, జర్నల్స్‌ను ప్రచురించారు.

 శీర్షిక  ప్రచురణకర్త  సంవత్సరం డాప్లర్ ఎకోకార్డియోగ్రఫీ; ఏ ప్రాక్టికల్ మాన్యువల్  జాన్ విలీ & సన్స్  1985 డాప్లర్ ఎకోకార్డియోగ్రఫీ; ఏ ప్రాక్టికల్ మాన్యువల్ (చైనీస్)  సువాన్ జె. పి.  1987 హృదయం హృద్రోగం (మలయాళం)  లాంగ్వేజ్ ఇన్‌స్టిట్యూట్ ఆఫ్ కేరళ  1987 కార్డియోవాస్కులర్ డిసీజ్ ప్రివెన్షన్  మెడికల్ కాలేజ్, ట్రావెండ్రం  1996 ఇంటెన్సివ్ కరోనరీ కేర్, ది ట్రావెండ్రం ప్రోటోకాల్  మెడికల్ కాలేజ్, ట్రావెండ్రం  1997 హృద్రోగం కేరళీయరిల్ (మలయాళం)  సంకీర్తనం పబ్లికేషన్స్, కేరళ  2003

 మూలాలు 

వర్గం:జీవిస్తున్న ప్రజలు
వర్గం:1942 జననాలు
వర్గం:పద్మశ్రీ అవార్డు
వర్గం:పద్మశ్రీ అవార్డు గ్రహీతలు
వర్గం:మలయాళీ పౌరులు